روبئرت کؤچریانین حبسی ارمنیستانا ایتیردیی سووئرنلیگی قایتارماق پروسسینده سادهجه آیسبئرقین گؤرونهن حیصهسیدیر.
آخار. آذ خبر وئریر کی، بونو ژورنالیستلره آچیقلاماسیندا ارمنیستانین اکس-پرزیدنتی لئوون تر پطروسیانین میللی تهلوکهسیزلیک مسئلهلری اوزره اکس-موشاویری آشوت مانوچاریان دئییب.
«۲۷ اوکتیابر ۱۹۹۹-جو ایلدهن سونرا (پارلامئنت تئراکتی) ارمنیستان اؤزونون موستقیللیینی ایتیردی. اؤلکه خاریجی ایداره ائتمه رژیمینه کئچدی. کؤچریان اونون خلفی سرژ سرکیسیان کیمی خاریجدن تعیین اولونان آدمینیستراتور ایدی. ارمنیستانی داواملی اولاراق لیوییا، سورییا، عراق کیمی محوه آپاردیلار. ایندی ایسه ایرنج سیستمین داغیلماسی گئدیر. کؤچریانا قارشی جینایت ایشینه من بو کونتکستده باخیرام.
کؤچریان ۲۰۰۸-جی ایلده حقیقتا کونستیتوسیون قورولوشو دییشدی. ایندی هم کؤچریان، هم ده سرکیسیان خاریجی کوراتورلارین واسطهسیله مقاومت گؤسترمهیه چالیشیرلار. اونا گؤره ده اونلاری بوتون ایمکانلاردان محروم ائتمک لازیمدیر» – دئیه او بیلدیریب.
azb_Arab azb_Arab azb_Arab azb_Arab